આ અંગે આદિવાસી નેતાઓએ જણાવ્યું હતું કે અમે ગણપતસિંહ વસાવાને બોલાવ્યા નથી છતાં તેઓ આવ્યા હતાં. આગેવાનોનાં જણાવ્યાં મુજબ આદિવાસીઓની જમીનો પચાવી પાડવાનો કારસો રચાઈ રહ્યો છે તેમજ તેમનાં હકો પર તરાપ મારવાનો પ્રયાસ કરવામાં આવી રહ્યો છે. આ અગાઉ મંત્રી ગણપત વસાવા નકલી જાતિ પ્રમાણપત્રમાં સંડોવાયેલા હતાં. આદિવાસી સમાજનાં નામ અન્ય સમાજનાં લોકોનું સર્ટિ કઢાવીને નોકરી મેળવતાં હોવાનું પણ તપાસમાં બહાર આવ્યું હતું તેમજ તેઓ ચુંટણી પ્રચાર દરમિયાન જે લોકો વિરોધ કરે તેના પર તૂટી પડો તેવું વિવાદાસ્પદ નિવેદન પણ આપ્યું હતું જેના કારણે સમગ્ર આદિવાસી સમાજમાં રોષ વ્યાપેલો હતો.